               EUROPOS KOMISIJA
            Briuselis, 2017 04 12
            COM(2017) 174 final
            2017/0080(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi Tarptautinės jūrų organizacijos Jūrų aplinkos apsaugos komiteto 98-ajame posėdyje ir Jūrų aplinkos apsaugos komiteto 71-ajame posėdyje, dėl SOLAS taisyklės II-1/23, SOLAS taisyklės II-2/9.4.1.3, 1994 ir 2004 m. greitaeigių laivų kodeksų, Tarptautinio gelbėjimo priemonių kodekso ir MARPOL VI priedo V priedėlio pakeitimų priėmimo

               AIŠKINAMASIS MEMORANDUMAS

               1.ĮVADAS

               Šis Komisijos pasiūlymas susijęs su Sąjungos pozicijos, kurios Tarptautinės jūrų organizacijos (TJO) Jūrų saugumo komiteto 98-ajame posėdyje ir TJO Jūrų aplinkos apsaugos komiteto 71-ajame posėdyje turi būti laikomasi dėl tolesniuose punktuose atskirai aptariamų pakeitimų, nustatymu.

               1.1. SOLAS taisyklės II-1/23 pakeitimai

               TJO Jūrų saugumo komitetas 95-ajame ir 96-ajame posėdžiuose patvirtino kelis SOLAS taisyklėje II-1, susijusioje su dalijimu į skyrius ir avariniu stovumu, padarytus pakeitimus, kurie suskirstyti į grupes ir įrašyti į 2016 m. spalio 17 d. Tarybos sprendimą (ES) 2016/2077
                  1
               .

               Jūrų saugumo komitetas savo 97-ajame posėdyje sutiko, kad SOLAS II-1 skyriaus pakeitimų, susijusių su dalijimo į skyrius ir avarinio stovumo taisyklėmis, projektas būtų laikinai atidėtas iki to komiteto 98-ojo posėdžio, išskyrus SOLAS taisyklės II-1/3-12, susijusios su apsauga nuo triukšmo, pakeitimų projekto priėmimą. Dėl taisyklės II-1/6 pakeitimų, susijusių su privalomuoju skirstymo į skyrius indeksu R, Jūrų saugumo komitetas 97-ajame posėdyje susitarė, kad jokiais kitais taisyklės II-1/6 pakeitimais neturėtų būti mažinamas dabartinis saugos lygis, užtikrinamas SOLAS nuostatomis pagal Tarybos sprendimo (ES) 2016/2077 2 straipsnio 1 dalies a punkte ir 2 straipsnio 2 dalyje nustatytą Sąjungos poziciją.

               Nors sprendimas priimti SOLAS II-1 skyrių buvo atidėtas, Jūrų saugumo komitetas sutiko apsvarstyti jo 97-ajam posėdžiui pateiktus dokumentus ir patvirtinti galutinį pakeitimų tekstą. Komitetas iš esmės pritarė taisyklių II-1/22, 23 ir 24 teksto suderinimui, nes panašūs reikalavimai jose apibūdinami nevienodai, ir esamų kryžminių nuorodų atnaujinimui nekeičiant anksčiau patvirtintų pakeitimų turinio. Pakeitimus galima laikyti nedideliais, tačiau taisyklė II-1/23 yra susijusi su specialiais ro-ro keleiviniams laivams keliamais reikalavimais ir nebuvo įrašyta į Tarybos sprendimą (ES) 2016/2077. Taisyklė II-1/24 susijusi tik su krovininiais laivais.

               Šie pakeitimai pateikti dokumento MSC 97/WP.5 1 priede. Jūrų saugumo komiteto 97-ojo posėdžio ataskaitos 3.17 punkte nurodyta, kad pakeitimus numatyta priimti Jūrų saugumo komiteto 98-ajame posėdyje, atsižvelgiant į dokumentuose MSC 97/3/5 ir MSC 97/3/4 pasiūlytus pakeitimus ir redakcinio pobūdžio patobulinimus, jei bus.

               1.2. SOLAS taisyklės II-2/9.4.1.3 pakeitimai

               SOLAS taisyklės II-2/9.4.1.3 pakeitimai daromi siekiant nustatyti aiškesnius liukų atsparumo liepsnai reikalavimus, taikomus keleiviniams laivams, vežantiems ne daugiau kaip 36 keleivius, ir specialios paskirties laivams, kuriuose būna daugiau kaip 60 (bet ne daugiau kaip 240) asmenų. Laivai, vežantys ne daugiau kaip 36 keleivius, turėtų būti tokie patys saugūs kaip laivai, vežantys daugiau kaip 36 keleivius.

               SOLAS taisyklės II-2/9.4.1.3 pakeitimai pateikti Jūrų saugumo komiteto 97-ojo posėdžio ataskaitos (MSC 97/22) 13 priede. Jūrų saugumo komiteto 97-ojo posėdžio ataskaitos (MSC 96/25) 9.6 punkte nurodyta, kad šie pakeitimai bus priimami Jūrų saugumo komiteto 98-ajame posėdyje.

               1.3. 1994 ir 2000 m. greitaeigių laivų kodeksų pakeitimai

               1994 ir 2000 m. greitaeigių laivų kodeksų pakeitimai daromi, kad būtų aiškiau, kaip taikyti 1994 ir 2000 m. kodeksų 8.10.1.4–8.10.1.6 punktus, susijusius su leidimu atitinkamai trumpesniuose kaip 20 ir 30 m ilgio greitaeigiuose laivuose neturėti gelbėjimo valčių. Reikalavimas trumpesniuose kaip 30 m (2000 m. kodeksas) ir trumpesniuose kaip 20 m (1994 m. kodeksas) greitaeigiuose laivuose turėti gelbėjimo valtį būtų netaikomas, jei būtų įvykdyti abiejų kodeksų 8.10.1.6 punkto reikalavimai, kuriuose nustatyta nauja sąlyga bejėgį žmogų iš vandens iškelti horizontaliai arba beveik horizontaliai.

                1994 ir 2000 m. greitaeigių laivų kodeksų pakeitimai pateikti Jūrų saugumo komiteto 97-ojo posėdžio ataskaitos (MSC 97/22/Add.1) 15 ir 16 prieduose. Jūrų saugumo komiteto 97-ojo posėdžio ataskaitos (MSC 97/22) 8.25 punkte nurodyta, kad minėtus pakeitimus numatoma priimti Jūrų saugumo komiteto 98-ajame posėdyje.

               1.4. Tarptautinio gelbėjimo priemonių kodekso ir rezoliucijos MSC.81(70)
                  2
                priedo pakeitimai

               Tarptautiniame gelbėjimo priemonių kodekse nustatyti tarptautiniai reikalavimai gelbėjimo įrangai, kuriai taikomas 1974 m. SOLAS konvencijos III skyrius, be kitų dalykų, asmens gelbėjimo priemonėms, vaizdinėms priemonėms, plūdriosioms gelbėjimo priemonėms, gelbėjimo valtims, nuleidimo į vandenį ir įlipimo priemonėms, taip pat evakuacijos jūroje sistemoms, lyno sviedžiamiesiems įtaisams, bendrosioms aliarmo ir garsinėms informavimo sistemoms.

               Tarptautinio gelbėjimo priemonių kodekso 6.1.1.5 bei 6.1.1.6 punktų ir rezoliucijos MSC.81(70) priedo 1 skirsnio 8.1.1 punkto pakeitimais siekiama statinio bandymo ir normatyvinės apkrovos, kurią turi atlaikyti nuleidimo įrenginiai, įskaitant jų konstrukcinius elementus ir keltuvus, nuoseklumo. Jūrų saugumo komiteto 97-ajame posėdyje pritarta Laivo sistemų ir įrangos pakomitečio trečiojo pasitarimo nuomonei, kad šie pakeitimai turėtų būti laikomi nedidelėmis pataisomis.

               Šie pakeitimai pateikti Jūrų saugumo komiteto 97-ojo posėdžio ataskaitos (MSC 97/22/Add.1) 17 priede ir TJO dokumento MSC 98/3/1 1 priede. Jūrų saugumo komiteto 97-ojo posėdžio ataskaitos (MSC 97/22) 8.34 ir 8.35 punktuose nurodyta, kad pakeitimus numatoma priimti Jūrų saugumo komiteto 98-ajame posėdyje.

               1. 5. MARPOL VI priedo V priedėlio pakeitimai

               Sąjunga pasiūlė Jūrų aplinkos apsaugos komiteto 67-ajame posėdyje (MEPC 67/12/7) padaryti pakeitimų MARPOL VI priedo V priedėlyje, kuriame yra standartinis bunkerio atsargų papildymo važtaraščio tekstas. Padarius pakeitimą būtų galima laivus, kuriuose yra pagal MARPOL VI priedą patvirtintos lygiavertės priemonės (visų pirma, išmetamųjų dujų valymo sistemos), užpildyti didesnio sieringumo degalais, nei nustatyta MARPOL VI priedo „Į bunkerio atsargų papildymo važtaraštį įrašoma informacija“ 14.1 ir 14.4 taisyklėse.

               Atsižvelgiant į tai, kad daugėja laivų su įrengtomis išmetamųjų dujų valymo sistemomis, laikyta, kad Sąjungos pasiūlyti pakeitimai yra būtini siekiant standartinį bunkerio atsargų papildymo važtaraščio tekstą suderinti su tuo, kad laivai gali toliau naudoti didesnio sieringumo degalus net 2015 m. sausio 1 d. įsigaliojus 0,10 proc. sieringumo reikalavimams, taikomiems sieros išmetimo kontrolės rajonuose.

               Jūrų aplinkos apsaugos komiteto 67-ojo posėdžio dalyviai sutiko su pakeitimais, tačiau nutarė, kad reikia tolesnio jų aptarimo. Todėl ES pateiktas dokumentas atidėtas iki Taršos prevencijos ir likvidavimo pakomitečio antrojo pasitarimo.

               Per Taršos prevencijos ir likvidavimo pakomitečio antrąjį pasitarimą atitinkama darbo grupė visapusiškai išnagrinėjo šį klausimą, tačiau nesusitarė dėl tikslios pataisyto teksto formos. Po Taršos prevencijos ir likvidavimo pakomitečio antrojo pasitarimo parengtame Sąjungos pasiūlyme šio pakomitečio trečiajam pasitarimui visapusiškai atsižvelgta į nuomones, pareikštas antrajame pasitarime. Pasiūlyme numatyta į MARPOL VI priedo V priedėlį įrašyti papildomą paaiškinimą, kad pagal pirkėjo pranešimą tiekėjas galėtų bunkerio atsargų papildymo važtaraštyje deklaruoti, kad degalus numatyta naudoti laive, kuris degalų sieringumo reikalavimus atitinka dėl įgyvendintų lygiaverčių priemonių.

               Šie pakeitimai pateikti MEPC 70/18/Add.1 7 priede. Jūrų aplinkos apsaugos komiteto 70-ojo posėdžio ataskaitos (MEPC 70/18) 5.9 punkte nurodyta, kad minėtus pakeitimus numatoma priimti Jūrų aplinkos apsaugos komiteto 71-ajame posėdyje.

               2.TJO PAKEITIMŲ PRIĖMIMAS

               2.1.Pakeitimų priėmimas

               1.1–1.4 punktuose išdėstyti pakeitimai patvirtinti 2016 m. lapkričio 21–25 d. įvykusiame Jūrų saugumo komiteto 97-ajame posėdyje ir bus teikiami priėmimui 2017 m. birželio 7–16 d. vyksiančiame Jūrų saugumo komiteto 98-ajame posėdyje. 1.5 punkte išdėstyti pakeitimai patvirtinti 2016 m. spalio 24–28 d. įvykusiame Jūrų aplinkos apsaugos komiteto 70-ajame posėdyje ir bus teikiami priėmimui 2017 m. liepos 3–7 d. vyksiančiame Jūrų aplinkos apsaugos komiteto 71-ajame posėdyje.

               2.2.Pritarimas

               Kai 1.1–1.5 punktuose išdėstytiems pakeitimams bus pritarę ir juos bus priėmę abu komitetai, tie pakeitimai bus perduoti pritarti atitinkamoms susitariančiosioms šalims.

               3.AKTUALŪS ES TEISĖS AKTAI IR ES KOMPETENCIJA

               3.1. SOLAS taisyklės II-1/23 pakeitimai

               SOLAS taisykle II-1 reglamentuojama konstrukcijos struktūra, dalijimas į skyrius, stovumas, mašinos ir elektros įranga. SOLAS taisyklės II-1/23 pakeitimai, kurie turi būti priimti Jūrų saugumo komiteto 98-ajame posėdyje, taikomi keleiviniams laivams. Europos Parlamento ir Tarybos direktyvos 2009/45/EB dėl keleivinių laivų saugos taisyklių ir standartų 6 straipsnio 2 dalies a punkto i papunktyje nustatyta, kad nauji A klasės keleiviniai laivai turi visiškai atitikti 1974 m. SOLAS konvencijos su pakeitimais reikalavimus.

               Todėl, taikant Direktyvą 2009/45/EB, SOLAS taisyklės II-1/23 pakeitimai darytų poveikį ES teisei.

               3.2.SOLAS taisyklės II-2/9.4.1.3 pakeitimai

               Pagal Direktyvos 2009/45/EB 6 straipsnio 2 dalies a punkto i papunktį 1974 m. konvencija SOLAS su pakeitimais taikoma A klasės keleiviniams laivams. Be to, Direktyvos 2009/45/EB I priedo II-2 skyriaus B dalies 10.4 punkte rašoma, kad laivuose, vežančiuose mažiau kaip 36 keleivius, dėmesys turi būti ypač skiriamas langų, atgręžtų į tas atviras arba uždaras vietas, iš kurių įlaipinama į gelbėjimo valtis ar plaustus, atsparumui liepsnai ir langų, esančių žemiau įlaipinimo į valtis bei plaustus vietų ir įrengtų tokioje vietoje, kad šiems langams nesulaikius liepsnos, būtų trukdoma nuleisti gelbėjimo valtis ar plaustus arba įlaipinti keleivius į valtis ar plaustus, atsparumui liepsnai.

               Todėl, taikant Direktyvą 2009/45/EB, SOLAS taisyklės II-2/9.4.1.3 pakeitimai darytų poveikį ES teisei.

               3.3. 1994 ir 2000 m. greitaeigių laivų kodeksų pakeitimai

               Pagal Direktyvos 2009/45/EB 6 straipsnio 2 dalies a punkto i papunktį konvencija SOLAS su pakeitimais taikoma A klasės keleiviniams laivams. Be to, tos direktyvos 6 straipsnio 4 dalies a punkte nustatyta, kad greitaeigiai laivai turi atitikti 1974 m. SOLAS konvencijos X/2 ir X/3 taisyklių reikalavimus, todėl būtina laikytis 1994 ir 2000 m. greitaeigių laivų kodeksų. Panašus reikalavimas laikytis greitaeigių laivų kodeksų nustatytas 6 straipsnio 4 dalies b ir c punktuose. Direktyvos 2 straipsnio c punkte nustatyta, kad nuorodos į 1994 ir 2000 m. greitaeigių laivų kodeksus yra nuorodos į naujausias tų kodeksų redakcijas. Vadinasi, visi tų kodeksų pakeitimai tiesiogiai paveiks ES teisės aktų taikymą.

               Todėl, taikant Direktyvą 2009/45/EB, 1994 ir 2000 m. greitaeigių laivų kodeksų pakeitimai, susiję su mašinų patalpų gaisro gesinimo įranga, darytų poveikį ES teisei.

               3.4.Tarptautinio gelbėjimo priemonių kodekso ir rezoliucijos MSC.81(70) priedo pakeitimai

               Nuleidimo įrenginiai ir keltuvai yra įrašyti į 2017 m. vasario 6 d. Komisijos įgyvendinimo reglamentą (ES) 2017/306, kuriuo nurodomi laivų įrenginių modelio, konstrukcijos ir veikimo charakteristikų reikalavimai ir bandymo standartai. Nuoroda į Tarptautinį gelbėjimo priemonių kodeksą ir į rezoliuciją MSC.81(70) daroma to įgyvendinimo reglamento MED/1.21, 1.23, 1.24 ir 1.25 punktuose nustatytuose nuleidimo įrenginių reikalavimuose, taip pat MED/1.41a, 1.41b, 1.41c, 1.41d, 1.41e punktuose nustatytuose keltuvų reikalavimuose. Vadinasi, šie įrenginiai patenka į 2014 m. liepos 23 d. Europos Parlamento ir Tarybos direktyvos 2014/90/ES dėl laivų įrenginių, kuria panaikinama Tarybos direktyva 96/98/EB, taikymo sritį.

               Todėl, taikant Direktyvą 2014/90/ES ir Įgyvendinimo reglamentą (ES) 2017/306, Tarptautinio gelbėjimo priemonių kodekso ir rezoliucijos MSC.81(70) priedo pakeitimai paveiktų ES teisę.

               3.5.MARPOL VI priedo V priedėlio pakeitimai

               MARPOL VI priede nustatyti išmetamų SOx kiekio ribojimo reikalavimai ES teisėje įgyvendinti Europos Parlamento ir Tarybos direktyva (ES) 2016/802 dėl sieros kiekio sumažinimo tam tikrose skystojo kuro rūšyse. Tos direktyvos 6 straipsnio 9 dalies b ir c punktuose, taip pat 13 straipsnio 2 dalies a punkte numatytas bunkerio atsargų papildymo važtaraštis – pagrindinė priemonė užtikrinti, kad būtų laikomasi direktyvos reikalavimų. Lygiavertėmis reikalavimų laikymosi priemonėmis laikomi Direktyvos (ES) 2016/802 2 straipsnio o punkte apibrėžti alternatyvūs teršalų išmetimo mažinimo metodai, kuriuos galima taikyti, jei teršalų išmetimo mažinimo metodus taikančiuose laivuose sieros dioksido išmetimas nuolat sumažinamas bent tiek, kiek jis būtų sumažinamas naudojant direktyvos reikalavimus atitinkančius jūrinius degalus.

               Todėl, taikant Direktyvą (ES) 2016/802, MARPOL VI priedo V priedėlio pakeitimai darytų poveikį ES teisei.

               3.6.Santrauka

               Atsižvelgdama į siūlomų pakeitimų ir minėtų aktualių ES teisės aktų sąsajas, Komisija mano, kad išvardytų pakeitimų priėmimas Jūrų saugumo komiteto 98-ajame posėdyje ir Jūrų aplinkos apsaugos komiteto 71-ajame posėdyje priklauso išimtinei išorinei ES kompetencijai, kurią Sąjunga įgijo pagal Sutarties dėl Europos Sąjungos veikimo 3 straipsnio 2 dalį, nes svarstomų tarptautinių priemonių pakeitimų priėmimas turi poveikį bendrosioms taisyklėms arba keičia jų taikymo sritį.

               Pagal tvirtai nusistovėjusią teismų praktiką, net jei Sąjunga nėra nei TJO narė, nei atitinkamų tarptautinių priemonių susitariančioji šalis, valstybės narės neturi teisės prisiimti įsipareigojimų, kurie veikiausiai padarytų poveikį ES taisyklėms, kurios priimtos siekiant Sutarčių tikslų, nebent Komisijai pasiūlius tokia teisė joms suteikiama Tarybos sprendimu.

               4.Išvada

               Todėl Komisija siūlo priimti Tarybos sprendimą dėl pozicijos, kurios Europos Sąjungos vardu turi būti laikomasi dėl 1.1–1.5 punktuose nurodytų pakeitimų, kurie atitinkamai turi būti priimti Jūrų saugumo komiteto 98-ajame posėdyje ir Jūrų aplinkos apsaugos komiteto 71-ajame posėdyje.

               2017/0080 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi Tarptautinės jūrų organizacijos Jūrų aplinkos apsaugos komiteto 98-ajame posėdyje ir Jūrų aplinkos apsaugos komiteto 71-ajame posėdyje, dėl SOLAS taisyklės II-1/23, SOLAS taisyklės II-2/9.4.1.3, 1994 ir 2004 m. greitaeigių laivų kodeksų, Tarptautinio gelbėjimo priemonių kodekso ir MARPOL VI priedo V priedėlio pakeitimų priėmimo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį ir 218 straipsnio 9 dalį,

               atsižvelgdama į Europos Komisijos pasiūlymą,

               kadangi:

               (1)Europos Sąjungos veiksmais jūrų transporto sektoriuje turėtų būti siekiama didinti jūrų saugumą ir apsaugoti jūrų aplinką;

               (2) Tarptautinės jūrų organizacijos (TJO) Jūrų komitetas savo 97-ajame posėdyje patvirtino Tarptautinės konvencijos dėl žmogaus gyvybės apsaugos jūroje (SOLAS) taisyklės II-1/23 ir taisyklės II-2/9.4.3, taip pat tarptautinių 1994 ir 2000 m. greitaeigių laivų kodeksų, Tarptautinio gelbėjimo priemonių kodekso ir rezoliucijos MSC.81(70) priedo, Tarptautinio gelbėjimo priemonių kodekso ir rezoliucijos MSC.81(70) priedo pakeitimus. Tikimasi, kad tie pakeitimai bus priimti 2017 m. birželio mėn. įvyksiančiame 98-ajame Jūrų saugumo komiteto posėdyje;

               (3)TJO Jūrų aplinkos apsaugos komitetas savo 70-ajame posėdyje susitarė dėl Tarptautinės konvencijos dėl teršimo iš laivų prevencijos (MARPOL) VI priedo V priedėlio pakeitimų, kad bunkerio atsargų papildymo važtaraščius turintys laivai, kurių atitiktis reikalavimams užtikrinama lygiavertėmis priemonėmis, galėtų deklaruoti, kad pagal pirkėjo pranešimą tiekiami skystieji degalai bus naudojami laivuose, kuriuose įdiegtos lygiavertės reikalavimų laikymosi priemonės. Tikimasi, kad tie pakeitimai bus priimti 2017 m. liepos mėn. įvyksiančiame 71-ajame Jūrų aplinkos apsaugos komiteto posėdyje;

               (4)TJO Jūrų saugumo komitetas savo 95-ajame ir 96-ajame posėdžiuose patvirtino kelis SOLAS taisyklėje II-1, susijusioje su dalijimu į skyrius ir avariniu stovumu, padarytus pakeitimus, kurie suskirstyti į grupes ir įrašyti į 2016 m. spalio 17 d. Tarybos sprendimą (ES) 2016/2077
                  3
               ;

               (5)TJO Jūrų saugumo komitetas savo 97-ajame posėdyje sutiko, kad SOLAS II-1 skyriaus pakeitimų, susijusių su dalijimo į skyrius ir avarinio stovumo taisyklėmis, pakeitimų projektas būtų laikinai atidėtas iki to komiteto 98-ojo posėdžio, o dėl taisyklės II-1/6 pakeitimų, susijusių su privalomuoju skirstymo į skyrius indeksu R, susitarė, kad jokiais kitais II-1/6 taisyklės pakeitimais neturėtų būti mažinamas dabartinis saugos lygis;

               (6)todėl Tarybos sprendimo (ES) 2016/2077 2 straipsnio 1 dalies a punkte ir 2 straipsnio 2 dalyje nustatytos Sąjungos pozicijos turi būti laikomasi ir toliau;

               (7)TJO Jūrų saugumo komitetas savo 97-ajame posėdyje nutarė SOLAS II-1 skyriaus pakeitimų priėmimą atidėti iki 98-ojo posėdžio ir Komitetas iš esmės pritarė, kad būtų suderintas taisyklių II-1/22, 23 ir 24 tekstas, nes panašūs reikalavimai jose apibūdinami nevienodai, ir kad esamos kryžminės nuorodos būtų atnaujintos nekeičiant anksčiau patvirtintų pakeitimų turinio. Taisyklė II-1/23 yra susijusi su specialiais ro-ro keleiviniams laivams keliamais reikalavimais, tačiau į ją neatsižvelgta Tarybos sprendimu (ES) 2016/2077 nustatytoje pozicijoje. Europos Parlamento ir Tarybos direktyva 2009/45/EB
                  4
                taikoma vidaus maršrutais plaukiojantiems keleiviniams laivams ir greitaeigiams keleiviniams laivams. Jos 6 straipsnio 2 dalies a punkto i papunktyje nustatyta, kad nauji A klasės keleiviniai laivai turi visiškai atitikti 1974 m. SOLAS konvencijos su pakeitimais reikalavimus;

               (8)SOLAS taisyklės II-2/9.4.1.3 pakeitimai daromi siekiant nustatyti aiškesnius liukų atsparumo liepsnai reikalavimus, taikomus keleiviniams laivams, vežantiems ne daugiau kaip 36 keleivius, ir specialios paskirties laivams, kuriuose būna daugiau kaip 60 (bet ne daugiau kaip 240) asmenų. Laivai, vežantys ne daugiau kaip 36 keleivius, turėtų būti tokie patys saugūs kaip laivai, vežantys daugiau kaip 36 keleivius. Europos Parlamento ir Tarybos direktyva 2009/45/EB taikoma vidaus maršrutais plaukiojantiems keleiviniams laivams ir greitaeigiams keleiviniams laivams. Jos 6 straipsnio 2 dalies a punkto i papunktyje nustatyta, kad nauji A klasės keleiviniai laivai turi visiškai atitikti 1974 m. SOLAS konvencijos su pakeitimais reikalavimus. Tos direktyvos I priedo II-2 skyriaus B dalies 10.4 punkte rašoma, kad laivuose, vežančiuose mažiau kaip 36 keleivius, dėmesys turi būti ypač skiriamas langų, atgręžtų į tas atviras arba uždaras vietas, iš kurių įlaipinama į gelbėjimo valtis ar plaustus, atsparumui liepsnai ir langų, esančių žemiau įlaipinimo į valtis bei plaustus vietų ir įrengtų tokioje vietoje, kad šiems langams nesulaikius liepsnos, būtų trukdoma nuleisti gelbėjimo valtis ar plaustus arba įlaipinti keleivius į valtis ar plaustus, atsparumui liepsnai;

               (9)1994 ir 2000 m. greitaeigių laivų kodeksų pakeitimai daromi, kad būtų aiškiau, kaip taikyti tų kodeksų 8.10.1.4–8.10.1.6 punktus, susijusius su leidimu atitinkamai trumpesniuose kaip 20 ir 30 m ilgio greitaeigiuose laivuose neturėti gelbėjimo valčių. Reikalavimas trumpesniuose kaip 30 m (nustatytas 2000 m. kodekse) arba trumpesniuose kaip 20 m (nustatytas 1994 m. kodekse) greitaeigiuose laivuose turėti gelbėjimo valtį būtų netaikomas, jei būtų įvykdyti abiejų kodeksų 8.10.1.6 punkto reikalavimai, kuriuose nustatyta nauja sąlyga bejėgį žmogų iš vandens iškelti horizontaliai arba beveik horizontaliai. Europos Parlamento ir Tarybos direktyva 2009/45/EB taikoma vidaus maršrutais plaukiojantiems keleiviniams laivams ir greitaeigiams keleiviniams laivams. Jos 6 straipsnio 2 dalies a punkto i papunktyje nustatyta, kad nauji A klasės keleiviniai laivai turi visiškai atitikti 1974 m. SOLAS konvencijos su pakeitimais reikalavimus;

               (10)Tarptautiniame gelbėjimo priemonių kodekse numatyti tarptautiniai reikalavimai, keliami asmens gelbėjimo priemonėms, kurioms taikomas 1974 m. SOLAS konvencijos su pakeitimais III skyrius. Tarptautinio gelbėjimo priemonių kodekso 6.1.1.5 bei 6.1.1.6 punktų ir rezoliucijos MSC.81(70) priedo 1 skirsnio 8.1.1 punkto pakeitimais užtikrinamas statinio bandymo ir normatyvinės apkrovos, kurią turi atlaikyti nuleidimo įrenginiai, įskaitant jų konstrukcinius elementus ir keltuvus, nuoseklumas ir tie pakeitimai turėtų būti laikomi nedidelėmis pataisomis. Nuleidimo įrenginiai ir keltuvai išvardyti Komisijos įgyvendinimo reglamente (ES) 2017/306
                  5
               , kuriame nuoroda į Tarptautinį gelbėjimo priemonių kodeksą ir į rezoliuciją MSC.81(70) daroma jo MED/1.21, 1.23, 1.24 ir 1.25 punktuose nustatytuose nuleidimo įrenginių reikalavimuose, taip pat MED/1.41a, 1.41b, 1.41c, 1.41d, 1.41e punktuose nustatytuose keltuvų reikalavimuose. Todėl jiems taikoma Europos Parlamento ir Tarybos direktyva 2014/90/ES
                  6
               ;

                (11)MARPOL VI priedo V priedėlio pakeitimai susiję su papildomų paaiškinimų įrašymu, kad laivams, kurie degalų sieringumo reikalavimus sieros išmetimo kontrolės rajonuose atitinka dėl įdiegtų lygiaverčių priemonių (išmetamųjų dujų valymo sistemų), degalus tiekiantis tiekėjas pagal pirkėjo pranešimą galėtų bunkerio atsargų papildymo važtaraštyje deklaruoti, kad degalus numatyta naudoti laive, kuris degalų sieringumo reikalavimus atitinka dėl įgyvendintų lygiaverčių priemonių. . Atsižvelgiant į tai, kad daugėja laivų su įrengtomis išmetamųjų dujų valymo sistemomis, pakeitimai yra būtini siekiant standartinį bunkerio atsargų papildymo važtaraščio tekstą suderinti su tuo, kad laivai gali toliau naudoti didesnio sieringumo degalus, net 2015 m. sausio 1 d. įsigaliojus 0,10 proc. sieringumo reikalavimams, taikomiems sieros išmetimo kontrolės rajonuose. MARPOL VI priede nustatyti išmetamų SOx kiekio ribojimo reikalavimai, ES teisėje įgyvendinti Europos Parlamento ir Tarybos direktyva (ES) 2016/802
                  7
               . Tos direktyvos 6 straipsnio 9 dalies b ir c punktuose, taip pat 13 straipsnio 2 dalies a punkte numatytas bunkerio atsargų papildymo važtaraštis – pagrindinė priemonė užtikrinti, kad būtų laikomasi direktyvos reikalavimų. Lygiavertėmis reikalavimų laikymosi priemonėmis laikomi Direktyvos (ES) 2016/802 2 straipsnio o punkte apibrėžti alternatyvūs teršalų išmetimo mažinimo metodai, kuriuos galima taikyti, jei teršalų išmetimo mažinimo metodus taikančiuose laivuose sieros dioksido išmetimas nuolat sumažinamas bent tiek, kiek jis būtų sumažinamas naudojant direktyvos reikalavimus atitinkančius jūrinius degalus;

               (12)Sąjunga nėra nei TJO narė, nei atitinkamų konvencijų ir kodeksų susitariančioji šalis. Todėl būtina, kad Taryba valstybėms narėms suteiktų įgaliojimus išreikšti Sąjungos poziciją ir pareikšti savo pritarimą būti tų pakeitimų saistomoms,

               PRIĖMĖ ŠĮ SPRENDIMĄ:

               1 straipsnis

               Sąjungos pozicija 98-ajame TJO Jūrų saugumo komiteto posėdyje yra pritarti, kad būtų priimti šie pakeitimai:

               (a)TJO dokumento MSC 97/WP.5 1 priede nustatyti SOLAS taisyklės II-1/23 pakeitimai, atsižvelgiant į TJO dokumentuose MSC 97/3/5 ir MSC 97/3/4 pasiūlytus pakeitimus;

               (b)TJO dokumento MSC 97/22 13 priede nustatyti SOLAS taisyklės II-2/9.4.1.3 pakeitimai;

               (c)TJO dokumento MSC 97/22/Add.1 15 ir 16 prieduose nustatyti 1994 ir 2000 m. greitaeigių laivų kodeksų pakeitimai;

               (d)TJO dokumento MSC 97/22/Add.1 17 priede ir TJO dokumento MSC 97/22/Add.1 1 priede nustatyti Tarptautinio gelbėjimo priemonių kodekso ir rezoliucijos MSC.81(70) priedo pakeitimai.

               2 straipsnis

               Sąjungos pozicija TJO Jūrų aplinkos apsaugos komiteto 71-ajame posėdyje yra pritarti, kad būtų priimti TJO dokumento MEPC 70/18/Add.1 7 priede nustatyti MARPOL konvencijos VI priedo V priedėlio pakeitimai.

               3 straipsnis

               1.1 ir 2 straipsniuose nurodytą Sąjungos poziciją išreiškia valstybės narės, kurios yra TJO narės, bendrai veikiančios Sąjungos interesų labui.

                2.Nedideliems 1 ir 2 straipsniuose nurodytos pozicijos pakeitimams galima pritarti nereikalaujant iš dalies keisti tos pozicijos.

               4 straipsnis

               Valstybės narės įgaliojamos pareikšti savo pritarimą Sąjungos labui būti susaistytos 1 ir 2 straipsniuose nurodytais pakeitimais.

               5 straipsnis

               Šis sprendimas skirtas valstybėms narėms.

               Priimta Briuselyje

                     Pirmininkas

                     Tarybos vardu

                     Pirmininkas

                     (1)

                        2016 m. spalio 17 d. Tarybos sprendimas (ES) 2016/2077 dėl pozicijos, kurios Europos Sąjungos vardu turi būti laikomasi Tarptautinės jūrų organizacijos Jūrų aplinkos apsaugos komiteto 70-ajame posėdyje ir Jūrų saugumo komiteto 97-ajame posėdyje dėl MARPOL konvencijos VI priedo, SOLAS konvencijos II-1 skyriaus taisyklių, SOLAS konvencijos III skyriaus 1.4, 30 ir 37 taisyklių, SOLAS konvencijos II-2 skyriaus 1 ir 10 taisyklių, SOLAS konvencijos II-1 skyriaus 3-12 taisyklės, JRAB konvencijos ir kodekso, Priešgaisrinės saugos sistemų kodekso ir 2011 m. Sustiprintų apžiūrų programos kodekso pakeitimų priėmimo, OL L 320, 2016 11 26, p. 36.

                     (2)
                  Persvarstyta gelbėjimo priemonių bandymo rekomendacija.

                     (3)

                        2016 m. spalio 17 d. Tarybos sprendimas (ES) 2016/2077 dėl pozicijos, kurios Europos Sąjungos vardu turi būti laikomasi Tarptautinės jūrų organizacijos Jūrų aplinkos apsaugos komiteto 70-ajame posėdyje ir Jūrų saugumo komiteto 97-ajame posėdyje dėl MARPOL konvencijos VI priedo, SOLAS konvencijos II-1 skyriaus taisyklių, SOLAS konvencijos III skyriaus 1.4, 30 ir 37 taisyklių, SOLAS konvencijos II-2 skyriaus 1 ir 10 taisyklių, SOLAS konvencijos II-1 skyriaus 3-12 taisyklės, JRAB konvencijos ir kodekso, Priešgaisrinės saugos sistemų kodekso ir 2011 m. Sustiprintų apžiūrų programos kodekso pakeitimų priėmimo, OL L 320, 2016 11 26, p. 36.

                     (4)
                  2009 m. gegužės 6 d. Europos Parlamento ir Tarybos direktyva 2009/45/EB dėl keleivinių laivų saugos taisyklių ir standartų (OL L 163, 2009 6 25, p. 1).

                     (5)
                  2017 m. vasario 6 d. Komisijos įgyvendinimo reglamentas (ES) 2017/306, kuriuo nurodomi laivų įrenginių modelio, konstrukcijos ir veikimo charakteristikų reikalavimai ir bandymo standartai (OL L 48, 2017 2 24, p. 1).

                     (6)
                  2014 m. liepos 23 d. Europos Parlamento ir Tarybos direktyva 2014/90/ES dėl laivų įrenginių, kuria panaikinama Tarybos direktyva 96/98/EB (OL L 256, 2017 8 28, p. 146).

                     (7)
                  2016 m. gegužės 11 d. Europos Parlamento ir Tarybos direktyva (ES) 2016/802 dėl sieros kiekio sumažinimo tam tikrose skystojo kuro rūšyse (kodifikuota redakcija) (OL L 132, 2016 5 21, p. 58).


Svarbus teisinis pranešimas

|

52009PC0045

Pasiūlymas Tarybos sprendimas kuriuo taisoma Direktyva 2008/73/EB, supaprastinanti veterinarijos ir zootechnikos sričių informacijos atnaujinimo ir skelbimo taisykles ir iš dalies keičianti direktyvas 64/432/EEB, 77/504/EEB, 88/407/EEB, 88/661/EEB, 89/361/EEB, 89/556/EEB, 90/426/EEB, 90/427/EEB, 90/428/EEB, 90/429/EEB, 90/539/EEB, 91/68/EEB, 91/496/EEB, 92/35/EEB, 92/65/EEB, 92/66/EEB, 92/119/EEB, 94/28/EB, 2000/75/EB, Sprendimą 2000/258/EB ir direktyvas 2001/89/EB, 2002/60/EB ir 2005/94/EB  /* KOM/2009/0045 galutinis - CNS 2009/0016 */

	[pic] | EUROPOS BENDRIJŲ KOMISIJA |Briuselis, 10.2.2009KOM(2009) 45 galutinis2009/0016 (CNS)PasiūlymasTARYBOS SPRENDIMASkuriuo taisoma Direktyva 2008/73/EB, supaprastinanti veterinarijos ir zootechnikos sričių informacijos atnaujinimo ir skelbimo taisykles ir iš dalies keičianti direktyvas 64/432/EEB, 77/504/EEB, 88/407/EEB, 88/661/EEB, 89/361/EEB, 89/556/EEB, 90/426/EEB, 90/427/EEB, 90/428/EEB, 90/429/EEB, 90/539/EEB, 91/68/EEB, 91/496/EEB, 92/35/EEB, 92/65/EEB, 92/66/EEB, 92/119/EEB, 94/28/EB, 2000/75/EB, Sprendimą 2000/258/EB ir direktyvas 2001/89/EB, 2002/60/EB ir 2005/94/EBAIŠKINAMASIS MEMORANDUMASTarybos direktyva 2008/73/EB iš dalies pakeisti keli Tarybos aktai, siekiant, inter alia , nustatyti nacionalinių etaloninių laboratorijų, kurios yra valstybių narių oficialiai patvirtintos diagnostiniams gyvūnų ligų tyrimams vykdyti, ir įstaigų ar valstybės institucijų, kurios yra oficialiai patvirtintos dėl prekybos Bendrijos viduje arba importo į Bendriją, vienodas sąrašų skelbimo taisykles veterinarijos ir zootechnikos srityse.Direktyva 2008/73/EB įsigaliojo 2008 m. rugsėjo 3 d. Direktyva 2008/73/EB nustatyta, kad valstybės narės iki 2010 m. sausio 1 d. turi priimti įstatymus ir kitus teisės aktus, būtinus direktyvai atitikti. Tačiau pagal direktyvą valstybės narės nėra įpareigojamos nuo tos dienos taikyti minėtas nuostatas.Dėl teisinio tikrumo ir siekiant užtikrinti vienodą šių priemonių taikymo visose valstybėse narėse datą, valstybės narės turėtų minėtas priemones taikyti nuo tos datos.Kadangi priemonės turėtų būti taikomos nuo 2010 m. sausio 1 d., Direktyva 2008/73/EB taip pat turėtų būti vienodai taikoma visose valstybėse narėse nuo tos dienos.Tačiau šis sprendimas neturi poveikio tam tikriems Direktyva 2008/73/EB nustatytiems pakeitimams, kurių valstybės narės neprivalo perkelti į nacionalinę teisę. Šie pakeitimai susiję atitinkamai su konkrečių gyvūnų sveikatos priežiūros priemonių nustatymu pagal 1999 m. birželio 28 d. Tarybos sprendime 1999/468/EB, nustatančiame Komisijos naudojimosi jai suteiktais įgyvendinimo įgaliojimais tvarką[1], nustatytą tvarką ir jais yra pataisoma pasenusi nuoroda.Siekiant užtikrinti sklandų perėjimą prie naujos supaprastintos veterinarijos ir zootechnikos sričių informacijos skelbimo ir atnaujinimo tvarkos, reikėtų nustatyti, kad būtų galima priimti pereinamojo laikotarpio nuostatas pagal Tarybos sprendime 1999/468/EB nustatytą tvarką.Todėl Direktyvą 2008/73/EB reikėtų atitinkamai pataisyti.2009/0016 (CNS)PasiūlymasTARYBOS SPRENDIMASkuriuo taisoma Direktyva 2008/73/EB, supaprastinanti veterinarijos ir zootechnikos sričių informacijos atnaujinimo ir skelbimo taisykles ir iš dalies keičianti direktyvas 64/432/EEB, 77/504/EEB, 88/407/EEB, 88/661/EEB, 89/361/EEB, 89/556/EEB, 90/426/EEB, 90/427/EEB, 90/428/EEB, 90/429/EEB, 90/539/EEB, 91/68/EEB, 91/496/EEB, 92/35/EEB, 92/65/EEB, 92/66/EEB, 92/119/EEB, 94/28/EB, 2000/75/EB, Sprendimą 2000/258/EB ir direktyvas 2001/89/EB, 2002/60/EB ir 2005/94/EBEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 37 straipsnį,atsižvelgdama į Komisijos pasiūlymą[2],atsižvelgdama į Europos Parlamento nuomonę[3],kadangi:(1) Tarybos direktyva 2008/73/EB[4] iš dalies pakeista iš viso 23 Tarybos teisės aktai, siekiant, inter alia , nustatyti supaprastintą veterinarijos ir zootechnikos sričių informacijos atnaujinimo ir skelbimo tvarką.(2) Direktyva 2008/73/EB įsigaliojo 2008 m. rugsėjo 3 d. Valstybės narės ne vėliau kaip iki 2010 m. sausio 1 d. turi priimti įstatymus ir kitus teisės aktus, būtinus atitikti direktyvai. Tačiau minėta direktyva valstybės narės nėra įpareigojamos taikyti tas nuostatas nuo minėtos datos.(3) Dėl teisinio tikrumo Direktyvą 2008/73/EB reikėtų pataisyti, siekiant užtikrinti, kad nuo 2010 m. sausio 1 d. valstybės narės vienodai taikytų įvairių Tarybos teisės aktų pakeitimus, kuriais siekiama nustatyti šią supaprastintą tvarką. Todėl Direktyvą 2008/73/EB reikėtų pataisyti, kad ji taip pat būtų taikoma nuo minėtos datos. Atitinkamai minėta direktyva taip pat turėtų būti pataisyta, siekiant nustatyti, kad valstybės narės būtų įpareigotos taikyti minėtas nuostatas nuo tos datos.(4) Tačiau tam tikri Direktyva 2008/73/EB padaryti Tarybos direktyvų 64/432/EB[5] ir 90/426/EEB[6] pakeitimai nėra susiję su supaprastinta tvarka, todėl valstybėms narėms nebūtina dėl jų atidėti taikymo datą iki 2010 m. sausio 1 d. Šie pakeitimai susiję atitinkamai su konkrečių gyvūnų sveikatos priežiūros priemonių nustatymu pagal 1999 m. birželio 28 d. Tarybos sprendime 1999/468/EB, nustatančiame Komisijos naudojimosi jai suteiktais įgyvendinimo įgaliojimais tvarką[7], nustatytą tvarką ir jais yra pataisoma pasenusi nuoroda.(5) Siekiant užtikrinti sklandų perėjimą prie naujos supaprastintos veterinarijos ir zootechnikos sričių informacijos atnaujinimo ir skelbimo tvarkos, reikėtų nustatyti, kad būtų galima priimti pereinamojo laikotarpio nuostatas Tarybos sprendime 1999/468/EB nustatyta tvarka.(6) Dėl teisinio tikrumo ir tęstinumo šis sprendimas turėtų būti taikomas nuo 2008 m. rugsėjo 3 d., t. y. nuo Direktyvos 2008/73/EB įsigaliojimo datos.(7) Todėl Direktyva 2008/73/EB turėtų būti atitinkamai pataisyta,PRIĖMĖ ŠĮ SPRENDIMĄ:1 straipsnisDirektyva 2008/73/EB taisoma taip:(1) 20 straipsnio 2 dalis išbraukiama;(2) įterpiami 23a ir 23b straipsniai:„23a straipsnis Pereinamojo laikotarpio nuostatosPereinamojo laikotarpio nuostatos gali būti priimtos 23b straipsnio 2 dalyje nustatyta tvarka.23b straipsnis Komiteto procedūra1. Komisijai padeda Reglamento (EB) Nr. 178/2002 58 straipsniu įsteigtas Maisto grandinės ir gyvūnų sveikatos nuolatinis komitetas.2. Kai daroma nuoroda į šią dalį, taikomi Sprendimo 1999/468/EB 5 ir 7 straipsniai.Sprendimo 1999/468/EB 5 straipsnio 6 dalyje nustatytas terminas yra trys mėnesiai.“(3) 24 straipsnio 1 dalis pakeičiama taip:„1. Valstybės narės ne vėliau kaip iki 2010 m. sausio 1 d. priima įstatymus ir kitus teisės aktus, būtinus atitikti šiai direktyvai. Jos nedelsdamos pateikia Komisijai tų nuostatų tekstus.Tas nuostatas jos taiko nuo 2010 m. sausio 1 d.Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.“(4) 25 straipsnis pakeičiamas taip:„25 straipsnis Įsigaliojimas ir taikymasŠi direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje .Ji taikoma nuo 2010 m. sausio 1 d., išskyrus 1 straipsnio 1 ir 5 dalis ir 7, 23a ir 23b straipsnius.“2 straipsnisŠis sprendimas taikomas nuo 2008 m. rugsėjo 3 d.3 straipsnisŠis sprendimas skelbiamas Europos Sąjungos oficialiajame leidinyje .4 straipsnisŠis sprendimas skirtas valstybėms narėms.Priimta BriuselyjeTarybos varduPirmininkas [1] OL L 184, 1999 7 17, p. 23.[2] OL C [...], [...], p. [...].[3] OL C [...], [...], p. [...].[4] OL L 219, 2008 8 14, p. 40.[5] OL 121, 1964 7 29, p. 1977/64.[6] OL L 224, 1990 8 18, p. 42.[7] OL L 184, 1999 7 17, p. 23.


Svarbus teisinis pranešimas

|

52009PC0245

Pasiūlymas Tarybos sprendimas dėl parafino alyvos CAS 8042-47-5 neįtraukimo į Tarybos direktyvos 91/414/EEB I priedą ir dėl augalų apsaugos produktų, kurių sudėtyje yra šios medžiagos, registracijos panaikinimo (Tekstas svarbus EEE)  /* KOM/2009/0245 galutinis */

	[pic] | EUROPOS BENDRIJŲ KOMISIJA |Briuselis, 25.5.2009KOM(2009) 245 galutinisPasiūlymasTARYBOS SPRENDIMASdėl parafino alyvos CAS 8042-47-5 neįtraukimo į Tarybos direktyvos 91/414/EEB I priedą ir dėl augalų apsaugos produktų, kurių sudėtyje yra šios medžiagos, registracijos panaikinimo(Tekstas svarbus EEE)AIŠKINAMASIS MEMORANDUMASPridedamas Tarybos sprendimo pasiūlymas yra susijęs su veikliosios medžiagos parafino alyvos CAS 8042-47-5 neįtraukimu į Tarybos direktyvos 91/414/EEB leidžiamų medžiagų sąrašą (I priedą) ir augalų apsaugos produktų, kurių sudėtyje yra šios medžiagos, atšaukimu. Pasiūlymas dėl neįtraukimo grindžiamas keletu problemų, nustatytų atliekant šios veikliosios medžiagos vertinimą.Tarybos direktyvoje 91/414/EEB nustatoma darni augalų apsaugos produktų registravimo ir teikimo rinkai sistema. Veikliosios medžiagos, skirtos naudoti kaip augalų apsaugos produktai, yra vertinamos ir registruojamos Bendrijos lygmeniu ir yra išvardytos direktyvos I priede. Atskirus augalų apsaugos produktus, kurių sudėtyje yra veikliųjų medžiagų, vertina ir registruoja valstybės narės, laikydamosi suderintų taisyklių.Pirmiausia pramonės atstovų pateiktus duomenis įvertino ataskaitą rengianti valstybė narė, šiuo atveju Graikija, kuri pateikė vertinimo ataskaitos projektą. Europos maisto saugos tarnyba surengė pirmojo vertinimo tarpusavio peržiūrą ir 2008 m. gruodžio 19 d. pateikė Komisijai parafino alyvos CAS 8042-47-5 keliamos rizikos vertinimo išvadas.Vertinant šią veikliąją medžiagą nustatyta tam tikrų problemų. Visų pirma, turimų duomenų nepakanka patvirtinti, kad naudojant šią medžiagą nekyla pavojus ūkinės veiklos vykdytojų, darbininkų, pašalinių asmenų ir vartotojų sveikatai.2009 m. kovo 12 d. sprendimo dėl neįtraukimo projektas buvo pateiktas Maisto grandinės ir gyvūnų sveikatos nuolatiniam komitetui, kuriame:-  18 valstybių narių (223 balsai) balsavo už;-  5 valstybės narės (48 balsai) balsavo prieš;-  4 valstybės narės (74 balsai) susilaikė.Komitetas nuomonės nepateikė. Todėl pagal Direktyvos 91/414/EEB 19 straipsnį ir kaip numatyta Tarybos sprendimo 1999/468/EB 5 straipsnyje Komisija turi pateikti Tarybai pasiūlymą dėl priemonių, kurių reikia imtis, o Taryba kvalifikuota balsų dauguma turi priimti sprendimą per tris mėnesius.Sprendimo projektui netaikoma Europos Parlamento teisė į parlamentinę analitinę priežiūrą (Tarybos sprendimo 1999/468/EB 8 straipsnis).PasiūlymasTARYBOS SPRENDIMASdėl parafino alyvos CAS 8042-47-5 neįtraukimo į Tarybos direktyvos 91/414/EEB I priedą ir dėl augalų apsaugos produktų, kurių sudėtyje yra šios medžiagos, registracijos panaikinimo(Tekstas svarbus EEE)EUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką[1], ypač į jos 8 straipsnio 2 dalies ketvirtą pastraipą,kadangi:1.  Direktyvos 91/414/EEB 8 straipsnio 2 dalyje yra nustatyta, kad valstybė narė gali per 12 metų nuo pranešimo apie tą direktyvą leisti teikti rinkai augalų apsaugos produktus, kurių sudėtyje yra veikliųjų medžiagų, neįrašytų į tos direktyvos I priedą, ir kurie jau dvejus metus nuo pranešimo apie tą direktyvą dienos yra rinkoje, kol šios medžiagos laipsniškai tiriamos pagal darbo programą.2.  Komisijos reglamentuose (EB) Nr. 1112/2002[2] ir (EB) Nr. 2229/2004[3] nustatytos Direktyvos 91/414/EEB 8 straipsnio 2 dalyje nurodytos darbo programos išsamios ketvirtojo etapo įgyvendinimo taisyklės ir nustatytas veikliųjų medžiagų, kurias reikia įvertinti dėl to, ar reikia įtraukti į Direktyvos 91/414/EEB I priedą, sąrašas. Tame sąraše yra parafino alyva CAS 8042-47-5.3.  Parafino alyvos CAS 8042-47-5 poveikis žmonių sveikatai ir aplinkai pranešėjo pasiūlytomis naudojimo paskirtimis buvo įvertintas pagal Reglamentuose (EB) Nr. 1112/2002 ir (EB) Nr. 2229/2004 išdėstytas nuostatas. Be to, šiais reglamentais skiriamos ataskaitas rengiančios valstybės narės, kurios pagal Reglamento (EB) Nr. 2229/2004 21 straipsnio 3 dalį Europos maisto saugos tarnybai (toliau – EMST) privalo pateikti atitinkamas vertinimo ataskaitas ir rekomendacijas. Graikija buvo paskirta parafino alyvos CAS 8042-47-5 ataskaitą rengiančia valstybe nare, o visa atitinkama informacija buvo pateikta 2008 m. balandžio 30 d. ir 2008 m. gegužės 7 d.4.  EMST vertinimo darbo grupės posėdyje EMST ir valstybės narės kartu peržiūrėjo šią vertinimo ataskaitą ir 2008 m. gruodžio 19 d. Komisijai pateikė kaip EMST išvadas dėl veikliosios medžiagos pesticido parafino alyvos CAS 8042-47-5 rizikos vertinimo tarpusavio peržiūros[4]. Šią ataskaitą valstybės narės ir Komisija persvarstė Maisto grandinės ir gyvūnų sveikatos nuolatiniame komitete ir 2009 m. kovo 12 d. pateikė kaip Komisijos parafino alyvos CAS 8042-47-5 peržiūros ataskaitą.5.  Vertinant šią veikliąją medžiagą nustatyta tam tikrų problemų. Visų pirma, turimų duomenų nepakanka patvirtinti, kad naudojant šią medžiagą nekyla pavojus ūkinės veiklos vykdytojų, darbininkų, pašalinių asmenų ir vartotojų sveikatai. Todėl remiantis turima informacija buvo neįmanoma padaryti išvados, kad parafino alyva CAS 8042-47-5 atitiko medžiagų įtraukimo į Direktyvos 91/414/EEB I priedą kriterijus.6.  Komisija paragino pranešėją pateikti pastabų apie tarpusavio peržiūros rezultatus ir nurodyti, ar jis ketina toliau pritarti, kad ši medžiaga būtų įtraukta į priedą. Pranešėjas pateikė pastabų ir jos buvo atidžiai išnagrinėtos. Tačiau, nepaisant pranešėjo pateiktų argumentų, nustatyta, kad minėtos problemos negali būti išspręstos, o atlikus vertinimus remiantis pateikta ir EMST ekspertų posėdyje įvertinta informacija paaiškėjo, kad negalima tikėtis, kad augalų apsaugos produktai, kuriuose yra parafino alyvos CAS 8042-47-5, siūlomomis naudojimo sąlygomis iš esmės atitiktų Direktyvos 91/414/EEB 5 straipsnio 1 dalies a ir b punktuose nustatytus reikalavimus.7.  Todėl parafino alyva CAS 8042-47-5 neturėtų būti įtraukta į Direktyvos 91/414/EEB I priedą.8.  Reikėtų imtis priemonių siekiant užtikrinti, kad galiojanti augalų apsaugos produktų, kurių sudėtyje yra parafino alyvos CAS 8042-47-5, registracija per nustatytą laikotarpį būtų panaikinta, nebūtų atnaujinama ir kad nebūtų registruojami nauji produktai.9.  Valstybės narės suteikiamas lengvatinis laikotarpis turimoms augalų apsaugos produktų, kurių sudėtyje yra parafino alyvos CAS 8042-47-5, atsargoms sunaikinti, sandėliuoti, teikti rinkai ir sunaudoti turėtų būti ne ilgesnis kaip dvylika mėnesių, kad turimas atsargas būtų galima naudoti dar vieną auginimo sezoną, užtikrinant, kad naudotojai galėtų naudoti augalų apsaugos produktus, kurių sudėtyje yra parafino alyvos CAS 8042-47-5, 18 mėnesių nuo šio sprendimo priėmimo.10.  Šiuo sprendimu neapribojama galimybė teikti paraiškas pagal Direktyvos 91/414/EEB 6 straipsnio 2 dalį ir 2008 m. sausio 17 d. Komisijos reglamentą (EB) Nr. 33/2008, kuriuo nustatomos išsamios Tarybos direktyvos 91/414/EEB nuostatų taikymo taisyklės, susijusios su veikliųjų medžiagų, įtrauktų į šios direktyvos 8 straipsnio 2 dalyje nurodytą darbų programą, bet neįtrauktų į jos I priedą, vertinimo įprasta ir skubos tvarka[5], siekiant įtraukti parafino alyvą CAS 8042-47-5 į tos direktyvos I priedą.11.  Maisto grandinės ir gyvūnų sveikatos nuolatinis komitetas nepateikė nuomonės per Komiteto pirmininko nustatytą terminą,PRIĖMĖ ŠĮ SPRENDIMĄ:1 straipsnisVeiklioji medžiaga parafino alyva CAS 8042-47-5 nėra įtraukiama į Direktyvos 91/414/EEB I priedą.2 straipsnisValstybės narės užtikrina, kad:(a) augalų apsaugos produktų, kurių sudėtyje yra parafino alyvos CAS 8042-47-5, registracija būtų panaikinta iki [...NURODYTI DATĄ – 6 MĖN. NUO ŠIO SPRENDIMO PRIĖMIMO DIENOS] ;(b) nuo šio sprendimo paskelbimo dienos augalų apsaugos produktai, kurių sudėtyje yra parafino alyvos CAS 8042-47-5, nebūtų registruojami arba perregistruojami.3 straipsnisValstybės narės suteikiamas lengvatinis laikotarpis pagal Direktyvos 91/414/EEB 4 straipsnio 6 dalį yra kuo trumpesnis ir baigiasi ne vėliau kaip [...NURODYTI DATĄ – 18 MĖN. NUO ŠIO SPRENDIMO PRIĖMIMO DIENOS] .4 straipsnisŠis sprendimas skirtas valstybėms narėms.Priimta BriuselyjeTarybos varduPirmininkas [1] OL L 230, 1991 8 19, p. 1.[2] OL L 168, 2002 6 27, p. 14.[3] OL L 379, 2004 12 24, p. 13.[4] EMST mokslinė ataskaita (2008 m.), 219–220, „Veikliosios medžiagos pesticido parafino alyvos CAS 8042-47-5 keliamos rizikos vertinimo tarpusavio peržiūros išvados“ (pateikta 2008 m. gruodžio 19 d.).[5] OL L 15, 2008 1 18, p. 5.